Cunard Building (New York)

Cunard Building (ka Standard & Poors Building) on 22-korruseline büroohoone Ameerika Ühendriikides New Yorgis aadressil 25 Broadway. Alam-Manhattani finantspiirkonnas Bowling Greeni pargi kõrval paiknev hoone on 77,64 m kõrge. Ehitise projekteeris uusrenessanss-stiilis Benjamin W. Morris koos konsultantidega arhitektuuribüroost Carrère & Hastings.

Funktsioon
See oli ehitatud Briti-Ameerika aurulaevade operaatorfirma Cunard Line'i peakontoriks Põhja-Ameerikas.

Mälestisväärsus
1995. aastal määras New York City Mälestusmärkide Säilitamise Komisjon ehitise kaitsealuseks mälestusmärgiks (New York City Landmark). See kuulub Ameerika Ühendriikide Ajalooliste Paikade Riikliku Registri järgi samuti Wall Streeti ajaloolisse piirkonda (Wall Street Historic District).

Vaata ka
 Varajased pilvelõhkujad

Välislingid

Lower Manhattani pilvelõhkujad
National Register of Historic Places